GA Iris Oifigiúil an Aontais Eorpaigh L NaN/14

RIALACHÁN (CE) Uimh. 1166/2008 Ó PHARLAIMINT NA hEORPA AGUS ÓN gCOMHAIRLE

an 19 Samhain 2008

maidir le suirbhéanna ar struchtúr feirmeacha agus an suirbhé ar mhodhanna táirgeachta talmhaíochta agus lena n-aisghairtear Rialachán (CEE) Uimh. 571/88 ón gComhairle

(Téacs atá ábhartha maidir leis an LEE)

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ag bunú an Chomhphobail Eorpaigh, agus go háirithe Airteagal 285(1) de,

Ag féachaint don togra ón gCoimisiún,

Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh (1),

De bharr an méid seo a leanas:

(1) Déanann Rialachán (CEE) Uimh. 571/88 ón gComhairle an 29 Feabhra 1988 maidir le heagrú suirbhéanna Comhphobail ar struchtúr gabháltas talmhaíochta (2) foráil do chlár suirbhéanna Comhphobail d'fhonn staidreamh a sholáthar ar struchtúr gabháltas talmhaíochta go dtí 2007.

(2) Ba cheart leanúint den chlár suirbhéanna ar struchtúr gabháltas talmhaíochta, arna sheoladh ar bhonn Comhphobail ó 1966/67 i leith, chun treochtaí ar leibhéal an Chomhphobail a scrúdú. Ar mhaithe le soiléireacht, ba cheart an Rialachán seo a chur in ionad Rialachán (CEE) Uimh. 571/88.

(3) Chun críocha na cláir bhunúsacha de ghabháltais talmhaíochta agus an fhaisnéis eile is gá le haghaidh srathú suirbhéanna samplacha a nuashonrú, tá gá le móráireamh gabháltas talmhaíochta sa Chomhphobal gach deich mbliana ar a laghad. Is i 1999/2000 a seoladh an móráireamh deireanach roimh glacadh an Rialacháin seo.

(4) Tá gá le sonraí a bhailiú maidir le cur chun feidhme bearta a bhaineann le forbairt tuaithe, mar a shainmhínítear í i Rialachán (CE) Uimh. 1698/2005 ón gComhairle an 20 Meán Fómhair 2005 maidir le tacaíocht don fhorbairt tuaithe ón gCiste Eorpach Talmhaíochta um Fhorbairt Tuaithe (CETFC) (3).

(5) Ina conclúidí an 19 Nollaig 2006 maidir le táscairí agra-comhshaoil, d'aithin an Chomhairle an gá le sonraí comparáideacha maidir le gníomhaíochtaí talmhaíochta, ar an leibhéal tíreolaíochta iomchuí, a chumhdóidh an Comhphobal iomlán. D'iarr an Chomhairle ar an gCoimisiún dul i mbun na mbeart a leagtar amach i dTeachtaireacht ón gCoimisiún an 15 Meán Fómhair 2006 (4) lena n-áirítear sonraí staidrimh a chur ar fáil, go háirithe maidir le cleachtais bhainistíochta feirme agus úsáid ionchur feirme.

(6) Tá ganntanas faisnéise staidrimh ar na modhanna difriúla táirgeachta talmhaíochta ag leibhéal gabháltas aonair. Is gá, dá bhrí sin, feabhsuithe a dhéanamh ar bhailiú faisnéise ar mhodhanna táirgeachta talmhaíochta atá nasctha le faisnéis stuchtúrach maidir le gabháltais talmhaíochta, chun staidreamh breise a sholáthar maidir le beartas agra-comhshaoil a fhorbairt agus chun cáilíocht na dtáscairí agra-comhshaoil a fheabhsú.

(7) Tá staidreamh comparáideach ó na Ballstáit go léir maidir le struchtúr gabháltas talmhaíochta tábhachtach chun forbairt beartais talmhaíochta sa Chomhphobal a chinneadh. Ba cheart, dá bhrí sin, aicmithe caighdeánacha agus sainmhínithe comhchoiteanna a úsáid a mhéid is féidir le haghaidh saintréithe suirbhéanna.

(8) Chuirfeadh cur chun feidhme an tsuirbhé ar struchtúr feirmeacha in 2010 agus an daonáireamh deichbhliantúil in 2011 ualach trom ar acmhainní staidrimh na mBallstát dá mbeadh forluí i gceist maidir leis na tréimhsí oibre allamuigh i gcás an dá shuirbhé mhóra sin. Ba cheart, dá réir sin, foráil a dhéanamh do mhaolú chun a chumasú do na Ballstáit an suirbhé ar struchtúr feirmeacha a chur chun feidhme in 2009.

(9) Is é Rialachán (CE) Uimh. 322/97 ón gComhairle an 17 Feabhra 1997 maidir le Staidreamh Comhphobail (5) an réim thagartha d'fhorálacha an Rialacháin seo go háirithe maidir le cloí le caighdeáin neamhchlaontachta, iontaofachta, ábharthachta, cost-éifeachtachta, rúndachta staidrimh agus trédhearcachta. Is é Rialachán (Euratom, CEE) Uimh. 1588/90 ón gComhairle an 11 Meitheamh 1990 maidir le sonraí atá faoi réir rúndachta staidrimh a tharchur chuig Oifig Staidrimh na gComhphobal Eorpach (6) an réim thagartha maidir le sonraí staidrimh rúnda dá bhforáiltear faoin Rialachán seo a tharchur agus a chosaint, chun a áirithiú nach mbeidh aon nochtadh faisnéise neamhdhleathach ná úsáid neamhstaidrimh ann nuair a thabharfar an staidreamh Comhphobail ar aird agus nuair a scaipfear é.

(10) Ba cheart go mbeadh an úsáid a bhaineann an Coimisiún as suíomh an ghabháltais talmhaíochta teoranta chuig anailísí staidrimh agus níor cheart go n-úsáidfí é chun samplaí a thógáil ná chun suirbhéanna a dhéanamh. Ba cheart an chosaint rúndachta sonraí is gá a áirithiú trí bheachtas na bparaiméadar suímh a theorannú agus trí chomhiomlánú iomchuí a dhéanamh nuair a fhoilsítear staidreamh agus trí mhodhanna eile.

(11) Le Rialachán (CEE) Uimh. 3037/90 ón gComhairle (7) bunaíodh aicmiú staidrimh gníomhaíochtaí eacnamaíochta sa Chomhphobal.

(12) I gcomhréir le Rialachán (CE) Uimh. 1059/2003 ó Pharlaimint na hEorpa agus ón gComhairle an 26 Bealtaine 2003 maidir le haicmiú coiteann aonad críochach le haghaidh staidrimh (NUTS) a bhunú (8), ba cheart aonaid chríochacha a shainmhíniú i gcomhréir le haicmiú NUTS.

(13) D'fhonn an t-ualach ar fhreagróirí agus ar Bhallstáit i ndáil le bailithe sonraí a laghdú a mhéid is féidir, ba cheart foráil a dhéanamh don fhéidearthacht suirbhéanna samplacha agus foinsí riaracháin a úsáid.

(14) D'fhonn na suirbhéanna a sheoladh, beidh gá le maoiniú nach beag ó na Ballstáit agus ón gCoimisiún araon thar roinnt blianta, a ndéanfar cion mhór de a úsáid chun ceanglais an Chomhphobail a chomhlíonadh.

(15) Aithnítear go n-eascraíonn deacrachtaí suntasacha modheolaíochta agus teicniúla in a lán Ballstát as na ceanglais maidir le haithint agus sainaithint na ngabháltas talmhaíochta le satailít.

(16) Ba cheart, dá bhrí sin, foráil a dhéanamh d'fhóirdheontas Comhphobail chun cúnamh leis an gclár suirbhéanna seo tríd an gCiste Eorpach um Ráthaíocht Talmhaíochta faoi Rialachán (CE) Uimh. 1290/2005 ón gComhairle an 21 Meitheamh 2005 maidir le maoiniú an chomhbheartais talmhaíochta (9).

(17) Bunaítear leis an Rialachán seo imchlúdach airgeadais do ré iomlán an chláir, arb ionann é agus príomhthagairt don údarás buiséadach le linn an nós imeachta airgeadais bhliantúil, de réir bhrí phointe 37 de Chomhaontas Idirinstitiúideach an 17 Bealtaine 2006 idir Parlaimint na hEorpa, an Chomhairle agus an Coimisiún maidir le smacht buiséadach agus bainistíocht fónta airgeadais (10).

(18) Os rud é nach féidir leis na Ballstáit cuspóir an Rialacháin seo, eadhon soláthar córasach staidrimh Chomhphobail ar struchtúr gabháltas talmhaíochta agus ar mhodhanna táirgeachta talmhaíochta, a bhaint amach go leordhóthanach agus gur fearr, dá bhrí sin, de bharr fhairsinge agus iarmhairtí an Rialacháin seo, is féidir iad a bhaint amach ar leibhéal an Chomhphobail, féadfaidh an Comhphobal bearta a ghlacadh i gcomhréir le prionsabal na coimhdeachta, a leagtar amach in Airteagal 5 den Chonradh. I gcomhréir le prionsabal na comhréireachta, a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a bhaint amach.

(19) Ba cheart na bearta is gá chun an Rialachán seo a chur chun feidhme a ghlacadh i gcomhréir le Cinneadh 1999/468/CE ón gComhairle an 28 Meitheamh 1999 ag leagan síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún (11).

(20) Ba cheart, go háirithe, go dtabharfaí de chumhacht don Choimisiún comhéifeachtaí na n-aonad beostoic a shainmhíniú, na saintréithe a shainmhíniú agus na hIarscríbhinní a ghabhann leis an Rialachán seo a oiriúnú. Os rud é go bhfuil raon feidhme ginearálta ag na bearta sin agus gur le haghaidh eilimintí neamhriachtanacha den Rialachán seo a leasú a cheapfar iad, trína fhorlíonadh le heilimintí nua neamhriachtanacha, ba cheart iad a ghlacadh i gcomhréir leis an nós imeachta rialúcháin lena ngabhann grinnscrúdú agus dá bhforáiltear in Airteagal 5(a) de Chinneadh 1999/468/CE.

(21) Chuathas i gcomhairle leis an mBuanchoiste um Staidreamh Talmhaíochta arna bhunú le Cinneadh 72/279/CEE ón gComhairle (12),

TAR ÉIS AN RIALACHÁN SEO A GHLACADH:

CAIBIDIL I

FORÁLACHA GINEARÁLTA

Airteagal 1

Ábhar

Bunaítear leis an Rialachán seo réim le haghaidh soláthair staidrimh chomparáidigh Comhphobail ar struchtúr gabháltas talmhaíochta agus le haghaidh suirbhé ar mhodhanna táirgeachta talmhaíochta.

Airteagal 2

Sainmhínithe

Chun críocha an Rialacháin seo beidh feidhm ag na sainmhínithe seo a leanas:

(a) ciallaíonn ‘gabháltas talmhaíochta’ nó ‘gabháltas’ aonad aonair, go teicniúil agus ó thaobh eacnamaíochta de araon, a bhfuil bainistíocht aonair aige agus a ghabhann gníomhaíochtaí talmhaíochta arna liostú in Iarscríbhinn I air féin laistigh de chríoch eacnamaíochta an Aontais Eorpaigh, mar ghníomhaíocht phríomhúil nó mar ghníomhaíocht thánaisteach;

(b) ciallaíonn ‘aonad beostoic’ aonad caighdeánach tomhais a cheadaíonn comhiomlánú na gcatagóirí éagsúla beostoic ionas gur féidir iad a chur i gcomparáid le chéile. Déantar aonaid bheostoic a shainmhíniú ar bhonn riachtanas bia na gcatagóirí ainmhithe aonair, catagóirí a nglacfar na comhéifeachtaí dóibh i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 15(2);

(c) ciallaíonn ‘suirbhéanna samplacha’ suirbhéanna staidrimh arna mbunú ar shampláil shrathach randamach a cheaptar d'fhonn staidreamh ionadaíoch a sholáthar maidir le gabháltais talmhaíochta ag leibhéil réigiúnacha agus náisiúnta. Áireofar sa srathú méid agus cineál an ghabháltais talmhaíochta d'fhonn a áirithiú go ndéanfar ionadaíocht leormhaith ar ghabháltais talmhaíochta de mhéideanna agus de chineálacha difriúla;

(d) ciallaíonn ‘réigiún’ an t-aonad críochach NUTS 2 arna shainmhíniú i Rialachán (CE) Uimh. 1059/2003;

(e) ciallaíonn ‘suíomh an ghabháltais’ na comhordanáidí domhanleithid agus domhanfhaid laistigh de stua 5 nóiméad lena seachnaítear gabháltas ar leith a shainaithint go díreach. Mura bhfuil ach gabháltas talmhaíochta amháin i suíomh domhanleithid agus domhanfhaid, sannfar an gabháltas sin do shuíomh in aice leis a bhfuil gabháltas talmhaíochta amháin eile ar a laghad air.

Airteagal 3

Cuimsiú

1. Cuimseoidh na suirbhéanna a shonraítear sa Rialachán seo:

(a) gabháltais talmhaíochta ina bhfuil heicteár amháin nó níos mó ná heicteár amháin sa limistéar talmhaíochta a úsáidtear le haghaidh feirmeoireachta;

(b) gabháltais talmhaíochta ina bhfuil níos lú ná heicteár amháin sa limistéar talmhaíochta a úsáidtear le haghaidh feirmeoireachta, má tháirgeann na gabháltais sin cion áirithe le díol nó má théann a n-aonad táirgthe thar tháirseacha fisiceacha áirithe.

2. Déanfaidh na Ballstáit a úsáideann tairseach suirbhé atá níos mó ná heicteár amháin, áfach, leibhéal na tairsí sin a shocrú chun nach n-eisiafar ach na gabháltais talmhaíochta is lú, arb ionann iad go léir agus 2 % nó níos lú den limistéar talmhaíochta iomlán arna úsáid gan talamh coimín a chur san áireamh agus 2 % nó níos lú de líon iomlán na n-aonad beostoic feirme.

3. Cuimseofar, ar aon nós, na gabháltais talmhaíochta go léir a bhainfidh ceann de na táirseacha fisiceacha arna sonrú in Iarscríbhinn II amach.

Airteagal 4

Foinsí sonraí

1. Déanfaidh Ballstáit faisnéis ón gCóras Comhtháite Riaracháin agus Rialaithe dá bhforáiltear i Rialachán (CE) Uimh. 1782/2003 (13), ón gCóras chun Bó-ainmhithe a Shainaithint agus a Chlárú dá bhforáiltear i Rialachán (CE) Uimh. 1760/2000 (14) agus ó chlár na feirmeoireachta orgánaí arna bhunú de bhun Rialachán (CE) Uimh. 834/2007 (15) a úsáid ar an gcuntar go bhfuil an fhaisnéis sin den cháilíocht chéanna ar a laghad agus an fhaisnéis arna fáil ó shuirbhéanna staidrimh. Féadfaidh Ballstáit foinsí riaracháin a bhaineann le saothrú barra géinmhodhnaithe agus na bearta sonracha maidir le forbairt na tuaithe dá dtagraítear in Iarscríbhinn III a úsáid freisin.

2. Má chinneann Ballstát foinse riaracháin a úsáid seachas na foinsí a shonraítear i mír 1, déanfaidh an Ballstát é sin a chur in iúl don Choimisiún roimh ré agus déanfaidh sé sonraí a chur ar fáil maidir leis an modh a bheidh le húsáid agus maidir le cáilíocht na sonraí ón bhfoinse riaracháin sin.

Airteagal 5

Ceanglais bheachtais

1. Déanfaidh na Ballstáit a bheidh ag seoladh suirbhéanna samplacha a áirithiú go bhfuil na torthaí ualaithe na suirbhéanna ionadaíoch ó thaobh staidrimh de i dtaca le gabháltais talmhaíochta laistigh de gach réigiún agus gur ceapadh iad d'fhonn na ceanglais bheachtais a leagtar amach in Iarscríbhinn IV a chomhlíonadh.

2. I gcásanna cuíréasúnaithe ceadóidh an Coimisiún eisceachtaí do na ceanglais bheachtais dá dtagraítear i mír 1 le haghaidh réigiún sonrach do Bhallstáit.

CAIBIDIL II

STAIDREAMH AR STRUCTÚR GABHÁLTAS TALMHAÍOCHTA

Airteagal 6

Suirbhéanna ar struchtúr feirmeacha

1. In 2010, 2013 agus 2016, seolfaidh na Ballstáit suirbhéanna ar struchtúr gabháltas talmhaíochta, dá ngairfear ‘suirbhéanna ar struchtúr feirmeacha’ anseo feasta.

2. Déanfar an suirbhé ar struchtúr feirmeacha in 2010 a sheoladh i bhfoirm móráirimh. Féadfar suirbhéanna samplacha a úsáid, áfach, le haghaidh na saintréithe a bhaineann le gníomhaíochtaí sochracha eile arna ndéanamh ag an lucht saothair, a liostaítear in Iarscríbhinn III Roinn V(ii).

3. Féadfar na suirbhéanna ar struchtúr feirmeacha in 2013 agus in 2016 a sheoladh mar shuirbhéanna samplacha.

Airteagal 7

Saintréithe na suirbhéanna

1. Cuirfidh na Ballstáit faisnéis ar fáil maidir leis na saintréithe a liostaítear in Iarscríbhinn III.

2. Féadfaidh an Coimisiún, i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 15(2), an liosta saintréithe a leagtar amach in Iarscríbhinn III maidir leis na suirbhéanna ar struchtúr feirmeacha le haghaidh 2013 agus 2016 a leasú.

3. Má chinneann Ballstát go bhfuil leitheadúlacht íseal nó leitheadúlacht nialasach ag saintréith faoi leith féadfar an tsaintréith sin a eisiamh ón mbailiúchán sonraí. Cuirfidh an Ballstát sin an Coimisiún ar an eolas sa bhliain féilire díreach roimh bhliain an tsuirbhé maidir le haon saintréith a eisiafar ón mbailiúchán sonraí.

4. Glacfar sainmhínithe na saintréithe i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 15(2).

Airteagal 8

Tréimhsí tagartha

Deantar na tréimhsí tagartha le haghaidh suirbhéanna ar struchtúr feirmeacha sna blianta suirbhé 2010, 2013 agus 2016 a shainmhíniú mar a leanas:

(a) i gcás saintréithe talún arna sonrú in Iarscríbhinn III, tréimhse 12 mhí dar críoch lá tagartha idir 1 Márta agus 31 Deireadh Fómhair den bhliain suirbhé;

(b) i gcás saintréithe beostoic arna sonrú in Iarscríbhinn III, lá tagartha idir 1 Márta agus 31 Nollaig den bhliain suirbhé;

(c) i gcás saintréithe an lucht saothair arna sonrú in Iarscríbhinn III, tréimhse 12 mhí dar críoch lá tagartha idir 1 Márta agus 31 Deireadh Fómhair den bhliain suirbhé;

(d) i gcás bearta maidir le forbairt tuaithe arna sonrú in Iarscríbhinn III, tréimhse trí bliana dar críoch 31 Nollaig den bhliain suirbhé.

Airteagal 9

Tarchur

1. Déanfaidh na Ballstáit sonraí suirbhé bailíochtaithe le haghaidh an tsuirbhé ar struchtúr feirmeacha 2010 a tharchur chuig an gCoimisiún faoin 31 Márta 2012.

2. I gcás suirbhéanna ar struchtúr feirmeacha sna blianta suirbhé 2013 agus 2016, déanfaidh na Ballstáit sonraí suirbhé bailíochtaithe a tharchur chuig an gCoimisiún laistigh de 12 mhí ó dheireadh na bliana suirbhé.

3. Féadfar sonraí a bhaineann le bearta forbartha tuaithe dá dtagraítear in Iarscríbhinn III, agus atá bunaithe ar thaifid riaracháin, a tharchur chuig an gCoimisiún ar leithligh laistigh de 18 mí ó dheireadh na bliana suirbhé.

4. Is i bhfoirm leictreonach agus ag leibhéal na ngabháltas talmhaíochta aonair a bheidh na sonraí suirbhé ar struchtúr feirmeacha a tharchuirfear chuig an gCoimisiún.

5. Is é an Coimisiún a chinnfidh an fhormáid le haghaidh tharchur na sonraí suirbhé.

6. Ní úsáidfidh an Coimisiún an suirbhé ar struchtúr feirmeacha chun samplaí a thógáil ná chun suirbhéanna a dhéanamh.

Airteagal 10

Creat samplála

Chun críocha an chreat samplála le haghaidh suirbhéanna ar struchtúr feirmeacha in 2013 agus in 2016 a nuashonrú, soláthróidh na Ballstáit rochtain ar fhaisnéis ar ghabháltais talmhaíochta atá i gcomhaid riaracháin a tiomsaíodh ina gcríocha náisiúnta, do na húdaráis náisiúnta atá freagrach as suirbhéanna ar struchtúr feirmeacha.

CAIBIDIL III

STAIDREAMH AR MHODHANNA TÁIRGEACHTA TALMHAÍOCHTA

Airteagal 11

Suirbhé ar mhodhanna táirgeachta talmhaíochta

1. Déanfaidh na Ballstáit suirbhé a sheoladh ar mhodhanna táirgeachta talmhaíochta arna núsáid ag gabháltais talmhaíochta. Féadfar an suirbhé sin a dhéanamh mar shuirbhé samplach.

2. I gcásanna ina mbeidh call cuí leis, féadfaidh an Coimisiún a cheadú do Bhallstát suirbhé samplach a sheoladh ag úsáid foshamplaí ar leith.

3. Cuirfidh na Ballstáit faisnéis ar fáil maidir le saintréithe na modhanna táirgeachta talmhaíochta a liostaítear in Iarscríbhinn V.

4. Maidir le gach gabháltas a ndéanfar suirbhé air, cuirfidh na Ballstáit meastachán ar fáil freisin ar an toirt uisce a úsáidtear i leith uisciúcháin ar an ngabháltas (i méadair chiúbacha). Féadfar samhail a úsáid chun teacht ar an meastachán.

5. Déanfaidh an Coimisiún tacaíocht mhodheolaíoch agus tacaíocht eile a chur ar fáil do na Ballstáit chun an tsamhail dá dtagraítear i mír 4 a chruthú. Ina theannta sin, déanfaidh an Coimisiún an comhar is gá agus an chomhroinnt taithí is gá a chur chun cinn idir na Ballstáit chun torthaí comparáideacha a fháil.

6. Má chinneann Ballstát go bhfuil leitheadúlacht íseal nó leitheadúlacht nialasach ag saintréith féadfar an tsaintréith sin a eisiamh ón mbailiúchán sonraí. Cuirfidh an Ballstát sin an Coimisiún ar an eolas sa bhliain féilire díreach roimh bhliain an tsuirbhé maidir le haon saintréith a eisiafar ón mbailiúchán sonraí.

7. Glacfar sainmhínithe na saintréithe i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 15(2).

8. Beidh an tréimhse thagartha i gcomhthráth leis na tréimhsí tagartha arna núsáid le haghaidh saintréithe an tsuirbhé ar struchtúr feirmeacha in 2010.

9. Déanfar torthaí an tsuirbhé sin a nascadh leis na sonraí a fuarthas ón suirbhé ar struchtúr feirmeacha in 2010 ag leibhéal gabháltas talmhaíochta aonair. Déanfar an sraith comhshonraí bailíochtaithe a tharchur chuig an gCoimisiún i bhfoirm leictreonach faoin 31 Nollaig 2012 ar a dhéanaí.

10. Is é an Coimisiún a chinnfidh an fhormáid le haghaidh tharchur na sonraí suirbhé.

11. Ní úsáidfidh an Coimisiún na sonraí ar mhodhanna táirgeachta talmhaíochta chun samplaí a thógáil ná chun suirbhéanna a dhéanamh.

CAIBIDIL IV

TUARASCÁLACHA, MAOINIÚ AGUS BEARTA CUR CHUN FEIDHME

Airteagal 12

Tuarascálacha

1. Déanfaidh na Ballstáit tuarascálacha modheolaíochta náisiúnta a sholáthar le haghaidh na suirbhéanna a chumhdaítear leis an Rialachán seo, ina ndéanfar cur síos ar na nithe seo a leanas:

(a) an teagar agus an mhodheolaíocht a cuireadh i bhfeidhm;

(b) na leibhéil bheachtais a baineadh amach le haghaidh na suirbhéanna samplacha dá dtagraítear sa Rialachán seo;

(c) faisnéis maidir le cáilíocht aon fhoinsí sonraí riaracháin a úsáideadh; agus

(d) na critéir iniaimh agus eisiata arna gcur i bhfeidhm chun na ceanglais chuimsithe arna sonrú in Airteagal 3 a chomhlíonadh.

2. Cuirfear na tuarascálacha modheolaíochta náisiúnta faoi bhráid an Choimisiúin mar aon le torthaí bailíochtaithe an tsuirbhé, i gcomhréir leis na spriocdhátaí a shonraítear in Airteagal 9(1) agus (2).

3. Chomh maith leis na tuarascálacha modheolaíochta náisiúnta a bheidh de dhíth ag deireadh gach suirbhé, cuirfidh na Ballstáit aon fhaisnéis bhreise ar fáil don Choimisiún a d'fhéadfadh a bheith de dhíth maidir le heagar agus maidir le modheolaíocht an tsuirbhé.

Airteagal 13

Ranníocaíocht an Chomhphobail

1. Gheobhaidh na Ballstáit ranníocaíocht uasta airgeadais de 75 % ón gComhphobal i gcomhair chostais na suirbhéanna a shainmhínítear sa Rialachán seo a sheoladh, faoi réir na méideanna uasta a shainmhínítear i mír 3 agus i mír 4.

2. Ar theacht i bhfeidhm don Rialachán seo, cuirfidh an Coimisiún an cúnamh teicniúil agus an cúnamh comhairliúcháin is gá maidir le haitheantas satailíte na ngabháltas talmhaíochta ar fáil do na Ballstáit sin a dhéanfaidh iarratais a sheoladh isteach.

3. I gcás chomhchostas an tsuirbhé ar struchtúr feirmeacha in 2010 agus an tsuirbhé ar mhodhanna táirgeachta talmhaíochta, beidh ranníocaíocht an Chomhphobail teoranta do na huasmhéideanna arna sonrú thíos:

— EUR 50 000 an ceann do Lucsamburg agus do Mhálta;

— EUR 1 000 000 an ceann don Ostair, d'Éirinn agus don Liotuáin;

— EUR 2 000 000 an ceann don Bhulgáir, don Ghearmáin, don Ungáir, don Phortaingéil agus don Ríocht Aontaithe;

— EUR 3 000 000 an ceann don Ghréig, don Spáinn agus don Fhrainc;

— EUR 4 000 000 an ceann don Iodáil, don Pholainn agus don Romáin;

— EUR 300 000 an ceann do gach Ballstát eile.

4. I gcás na suirbhéanna ar struchtúr feirmeacha in 2013 agus in 2016, déanfar na huasmhéideanna arna sonrú i mír 3 a laghdú de 50 %.

5. Tá ranníocaíocht airgeadais an Chomhphobail á maoiniú ag an gCiste Eorpach um Ráthaíocht Talmhaíochta faoi Airteagal 3(2), pointe (e) de Rialachán (CE) Uimh. 1290/2005.

Airteagal 14

An réim airgeadais

1. Is é EUR 58 850 000 an t-imchlúdach airgeadais le haghaidh chur i bhfeidhm an an chláir suirbhéanna seo, lena náirítear na leithreasaí is gá le haghaidh bhainistíocht, chothabháil agus fhorbairt na mbunachar sonraí arna n-úsáid laistigh den Choimisiún chun sonraí arna soláthar ag na Ballstáit faoi fhorálacha an Rialacháin seo a phróiseáil, don tréimhse 2008-2013.

2. Socróidh an t-údarás buiséadach agus reachtach an méid le haghaidh na tréimhse 2014-2018 ar thogra ón gCoimisiún ar bhonn réime nua airgeadais le haghaidh na tréimhse dar tosach 2014.

3. Údaróidh an t-údarás buiséadach na leithreasaí bliantúla laistigh de theorainneacha na réime airgeadais.

Airteagal 15

An Coiste

1. Tabharfaidh an Buanchoiste um Staidreamh Talmhaíochta, arna bhunú faoi Chinneadh 72/279/CEE, cúnamh don Choimisiún.

2. I gcás ina ndéanfar tagairt don mhír seo, beidh feidhm ag Airteagal 5a(1) go (4) agus ag Airteagal 7 de Chinneadh 1999/468/CE ón gComhairle, ag féachaint d'fhorálacha Airteagal 8 de.

Airteagal 16

Maoluithe

1. De mhaolú ar Airteagail 6(1) agus (2), 8, 9(1), 11(8) agus (9), 13(3), Iarscríbhinn III agus Iarscríbhinn IV, cuirfear tagairtí don bhliain 2009 in ionad tagairtí don bhliain 2010 i gcás na Gréige, na Spáinne agus na Portaingéile.

2. De mhaolú ar Airteagal 9(1), in ionad thagairt an 31 Márta 2012 cuirfear:

(a) 31 Márta 2011 i gcás na Gréige agus na Portaingéile;

(b) 30 Meitheamh 2011 i gcás na Spáinne;

(c) 30 Meitheamh 2012 i gcás na hIodáile agus na Rómáine.

3. De mhaolú ar Airteagal 11(9), cuirfear an 31 Nollaig 2011 in ionad na tagartha don 31 Nollaig 2012 i gcás na Gréige, na Spáinne agus na Portaingéile.

Airteagal 17

Aisghairm

1. Aisghairtear Rialachán (CEE) Uimh. 571/88.

2. Déanfar na tagairtí don Rialachán arna aisghairm a fhorléiriú mar thagairtí don Rialachán seo.

Airteagal 18

Teacht i bhfeidhm

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ón 1 Eanáir 2009.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh in Strasbourg, an 19 Samhain 2008 Thar ceann Pharlaimint na hEorpa An tUachtarán H.-G. PÖTTERING Thar ceann na Comhairle An tUachtarán J.-P. JOUYET

(1) Tuairim ó Pharlaimint na hEorpa an 21 Bealtaine 2008 (nár foilsíodh fós san Iris Oifigiúil) agus Cinneadh ón gComhairle an 20 Deireadh Fómhair 2008.

(2) IO L 56, 2.3.1988, lch. 1.

(3) IO L 277, 21.10.2005, lch. 1.

(4) Dar teideal ‘Táscairí agracomhshaoil a fhorbairt chun monatóireacht a dhéanamh ar cheisteanna comhshaoil a chuimsiú sa Chomhbheartas Talmhaíochta’.

(5) IO L 52, 22.2.1997, lch. 1.

(6) IO L 151, 15.6.1990, lch. 1.

(7) IO L 293, 24.10.1990, lch. 1.

(8) IO L 154, 21.6.2003, lch. 1.

(9) IO L 209, 11.8.2005, lch. 1.

(10) IO C 139, 14.6.2006, lch. 1.

(11) IO L 184, 17.7.1999, lch. 23.

(12) IO L 179, 7.8.1972, lch. 1.

(13) Rialachán (CE) Uimh. 1782/2003 ón gComhairle an 29 Meán Fómhair 2003 lena mbunaítear rialacha coiteanna do scéimeanna tacaíochta dírí faoin gcomhbheartas talmhaíochta agus lena mbunaítear scéimeanna áirithe tacaíochta le haghaidh feirmeoirí (IO L 270, 21.10.2003, lch. 1).

(14) Rialachán (EC) Uimh. 1760/2001 ó Pharlaimint na hEorpa agus ón gComhairle an 17 Iúil 2000 lena mbunaítear córais chun bó-ainmhithe a shainaithint agus a chlárú agus maidir le mairteoil agus táirgí mairteola a lipéadú (IO L 204, 11.8.2000, lch. 1).

(15) Rialachán (CE) Uimh. 834/2007 ón gComhairle an 28 Meitheamh 2007 maidir le táirgeacht orgánach agus lipéadú táirgí orgánacha agus lena n-aisghairtear Rialachán (CEE) Uimh. 2092/91 (IO L 189, 20.7.2007, lch. 1).

IARSCRÍBHINN I Liosta na ngníomhaíochtaí talmhaíochta dá dtagraítear sa sainmhiniú ar ghabháltas talmhaíochta Tá na gníomhaíochtaí seo a leanas (d’fhéadfadh sé gur gníomhaíochtaí príomhúla nó tánaisteacha bheadh i gceist) bunaithe ar Aicmiú Staidrimh Gníomhaíochtaí Eacnamaíocha na hEorpa (NACE Athbhreithniú 2) maidir le táirgeadh barr agus ainmhithe, gníomhaíochtaí fiaigh agus gníomhaíochtaí seirbhísí gaolmhara agus úsáidtear iad chun gabháltais talmhaíochta a shainmhíniú. Cur síos ar an ngíomhaíocht NACE Athbhreithniú 2 cód Nótaí breise ar ghníomaíochtaí a áirítear nó a eisítear agus gníomhaíochtaí talmhaíochta á sainmhíniú. Saothrú barr neamh-ilbhliantúil 01.1 Saothrú barr ilbhliantúil 01.2 Áirítear gabháltais talmhaíochta a tháirgeann fíon nó ola ológa ó chaora finiúna nó ó ológa atá féintáirgthe faoi raon feidhme an Rialacháin seo. Iomadú plandaí 01.3 Táirgeadh ainmhithe 01.4 Eiseofar ó raon feidhme an Rialacháin seo na gníomhaíochtaí go léir a aicmítear faoi 01.49 de NACE Athbhreithniú 2 (Tógáil ainmhithe eile) seachas na gníomhaíochtaí seo a leanas: (i) tógáil agus pórú ostraisí, éamúnna agus coiníní; (ii) beachaireacht agus táirgeadh meala agus céire beach. Feirmeoireacht mheasctha 01.5 Gníomhaíochtaí tacaíochta don talmhaíocht agus do ghníomhaíochtaí barr iar-bhuainte 01.6 Go ginearálta, eisítear na gabháltais go léir a sheolann gníomhaíochtaí faoi 01.6 de NACE Athbhreithniú 2 ó raon feidhme an Rialacháin seo má ghabhtar ar láimh iad go heisiach. Gabháltais a chothaíonn talamh talmhaíochta i ndea-riocht talmhaíochta agus comhshaoil (faoi 01.61 de NACE Athbhreithniú 2), áfach, cuimsítear iad faoi raon feidhme an Rialacháin seo.

IARSCRÍBHINN II Tairseacha le haghaidh suirbhéanna ar struchtúr feirmeacha agus le haghaidh an tsuirbhé ar mhodhanna táirgeachta talmhaíochta Saintréithe Táirseach Limistéar talmhaíochta arna úsáid Talamh arúil, garraithe cistine, féarthalamh buan, barra buana 5 heicteár Barra buana machaire Plandálacha torthaí, sméara, citris agus ológ, fíonghoirt agus plandlanna 1 heicteár Diantáirgeacht eile Torthaí úra, mealbhacáin, agus sútha talún, atá amuigh nó faoi chlúdach íseal (neamh-inrochtana) cosanta 0,5 heicteár Tobac 0,5 heicteár Leannlusanna 0,5 heicteár Cadás 0,5 heicteár Barra faoi ghloine nó faoi chlúdach cosanta eile (inrochtana) Úrghlasraí, mealbhacáin, agus sútha talún 0,1 heicteár Bláthanna agus plandaí ornáideacha (seachas plandlanna) 0,1 heicteár Bó-ainmhithe Iomlán 10 gCeann Muca Iomlán 50 Ceann Cránacha pórúcháin 10 gCeann Caoirigh Iomlán 20 Ceann Gabhair Iomlán 20 Ceann Éanlaith Iomlán 1 000 Ceann

IARSCRÍBHINN III Liosta saintréithe suirbhé ar struchtúr feirmeacha SAINTRÉITHE AONAID/AICMÍ I. Saintréithe ginearálta – Suíomh an ghabháltais – – Domhanleithead (laistigh de stua 5 nóiméad nó níos lú) Céim/gCéim: Nóiméad – – Domhanfhad (laistigh de stua 5 nóiméad nó níos lú) Céim/gCéim: Nóiméad – Pearsanacht dhlítheanach an ghabháltais – – An bhfuil freagracht dhlíthiúil agus eacnamaíochta an ghabháltais á glacadh ag: – – – duine nádúrtha arb é/í an sealbhóir aonair, áit ar gabháltas neamhspleách é? Tá/Níl – – – – Más é ‘tá’ freagra na ceiste roimhe seo, an bainisteoir an duine (an sealbhóir) sin chomh maith? Tá/Níl – – – – – Murab é/í an bainisteoir an duine sin, an ball de theaghlach an tsealbhóra é/í? Tá/Níl – – – – – Más ball de theaghlach an tsealbhóra é/í an bainisteoir, an céile an tsealbhóra é/í an bainisteoir? (1) Tá/Níl – – – duine nadúrtha amháin nó níos mó ná duine nadúrtha amháin atá mar chomhpháirtí, áit ar gabháltas grúpa é an gabháltas? Tá/Níl – – – duine dlítheanach? Tá/Níl – Cineál seilbhe (i ndáil leis an sealbóir) agus córais feirmeoireachta – – Limistéar talmhaíochta arna úsáid ag: – – – Feirmeoireacht úinéara heicteár – – – Feirmeoireacht tionónta heicteár – – – Feirmeoireacht roinnte nó móid eile heicteár – – Feirmeoireacht orgánach – – – Limistéar talmhaíochta iomlán an ghabháltais arna úsáid ar a ndéantar modhanna táirgeachta feirmeoireachta orgánaí a chur i bhfeidhm agus a dheimhniú de réir rialacha náisiúnta nó Comhphobail Eorpaigh heicteár – – – Limistéar talmhaíochta iomlán an ghabháltais arna úsáid agus atá á athrú go modhanna táirgeachta feirmeoireachta orgánaí agus atá le deimhniú de réir rialacha náisiúnta nó Comhphobail Eorpaigh heicteár – – – Limistéar den ghabháltas ar a ndéantar modhanna táirgeachta feirmeoireachta orgánaí de réir rialacha náisiúnta nó Comhphobail Eorpaigh a chur i bhfeidhm agus a dheimhniú nó atá á athrú chun a bheith deimhnithe: – – – – Gránaigh le haghaidh táirgeadh gráin (lena n–áirítear síolta) heicteár – – – – Pulsanna triomaithe agus barra próitéine le haghaidh táirgeadh gráin (lena náirítear síolta agus meascáin de ghránaigh agus de phulsanna) heicteár – – – – Prátaí (lena náirítear prátaí luatha agus prátaí síl) heicteár – – – – Biatas siúcra (seachas síolta) heicteár – – – – Barra olashíl heicteár – – – – Úrghlasraí, mealbhacáin agus sútha talún heicteár – – – – Féar sealadach féaraigh agus móinéir, seachas féaraigh gharbha heicteár – – – – Plandálacha torthaí agus caora heicteár – – – – Plandálacha torthaí citris heicteár – – – – Plandálacha ológ heicteár – – – – Fíonghoirt heicteár – – – – Barra eile (barra snáithín etc.) heicteár – – – Modhanna táirgeachta orgánacha arna n-úsáid i dtáirgeadh ainmhithe agus arna ndeimhniú de réir rialacha náisiúnta nó Comhphobail Eorpaigh: – – – – Bó-ainmhithe Cloigne – – – – Muca Cloigne – – – – Caoirigh agus gabhair Cloigne – – – – Éanlaith Cinn – – – – Ainmhithe eile Tá/Níl – – Ceann scríbe tháirgeacht an ghabháltais: – – – Caitheann an teaghlach níos mó ná 50 % de luach tháirgeacht chríochnaitheach an ghabháltais Tá/Níl ––– Is ionann díolachán díreach le tomhaltóirí deiridh agus níos mó ná 50 % de dhíolacháin iomlána an ghabháltais (1) Tá/Níl II. Talamh – Talamh arúil – – Gránaigh le haghaidh táirgeadh gráin (lena n-áirítear síol): – – – Cruithneacht choiteann agus speilt heicteár – – – Cruithneacht chrua (durum) heicteár – – – Seagal heicteár – – – Eorna heicteár – – – Coirce heicteár – – – Arbhar Indiach gráin heicteár – – – Rís heicteár – – – Gránaigh eile le haghaidh táirgeadh gráin heicteár – – Pulsanna triomaithe agus barra próitéine le haghaidh táirgeadh gráin (lena n-áirítear síolta agus meascáin de ghránaigh agus de phulsanna) heicteár – – – ina bhfuil píseanna, pónairí páirce agus lúipíní milse heicteár – – Prátaí (lena n-áirítear prátaí luatha agus prátaí síl) heicteár – – Biatas siúcra (seachas síolta) heicteár – – Fréamhacha fodair agus brassicaí (seachas síolta) heicteár – – Barra tionsclaíoch: – – – Tobac heicteár – – – Leannlusanna heicteár – – – Cadás heicteár – – – Ráib agus ráib tornapa heicteár – – – Lus na gréine heicteár – – – Soighe heicteár – – – Rós lín (líon ola) heicteár – – – Barra olashíl eile heicteár – – – Líon heicteár – – – Cnáib heicteár – – – Barra eile snáithín heicteár – – – Plandaí aramatacha, míochaineacha agus cócaireachta heicteár – – – Barra eile tionsclaíocha nach luaitear in aon áit eile heicteár – – Glasraí úra, mealbhacáin agus sútha talún ar a n-áirítear iad sin atá: – – – Lasmuigh nó faoi chlúdach íseal cosanta (neamh-inrochtana) heicteár – – – – Páirc neamhfhálaithe heicteár – – – – Garraíodóireacht mhargaidh heicteár – – – Faoi ghloine nó faoi chlúdach eile cosanta (inrochtana) heicteár – – Bláthanna agus plandaí ornáideacha (seachas plandlanna): – – – Lasmuigh nó faoi chlúdach íseal cosanta (neamh-inrochtana) heicteár – – – Faoi ghloine nó faoi chlúdach eile cosanta (inrochtana) heicteár – – Plandaí a bhuaintear agus iad glas – – – Féar sealadach heicteár – – – Plandaí eile a bhuaintear agus iad glas: – – – – Arbhar Indiach glas heicteár – – – – Plandaí léagúmacha heicteár – – – – Plandaí eile a bhuaintear agus iad glas nach luaitear in aon áit eile heicteár – – Síolta agus síológa talaimh arúil heicteár – – Barra eile talaimh arúil heicteár – – Branar atá gan aon fhóirdheontais heicteár – – Branar faoi réir fóirdheontas a íoc, gan aon úsáid eacnamaíoch heicteár – Garraithe cistine heicteár – Féarthalamh buan heicteár – – Féaraigh agus móinéir, seachas féaraigh gharbha heicteár – – Féaraigh gharbha heicteár – – Féarthalamh buan nach n-úsáidtear a thuilleadh chun críocha táirgeachta agus atá incháilíocht le haghaidh íocaíochta fóirdheontas heicteár – Barra buana – – Plandálacha torthaí agus caora heicteár – – – Speicis torthaí, lena n-áirítear: heicteár – – – – Torthaí ó chriosanna aeráide measartha heicteár – – – – Torthaí ó chriosanna aeráide fothrópaiceacha heicteár – – – Speicis chaora heicteár – – – Cnónna heicteár – – Plandálacha citris heicteár – – Plandálacha ológ heicteár – – – Ar a dtáirgtear ológa boird de ghnáth heicteár – – – Ar a dtáirgtear ológa le haghaidh táirgeadh ola de ghnáth heicteár – – Fíonghoirt ina dtáirgtear de ghnáth: heicteár – – – Fíonta cáilíochta heicteár – – – Fíonta eile heicteár – – – Caora finiúna boird heicteár – – – Risíní heicteár – – Plandlanna heicteár – – Barra buana eile heicteár – – – díobh sin atá ina gcrainn Nollag (1) heicteár – – Barra buana faoi ghloine heicteár – Talamh eile – – Talamh talmhaíochta nach n-úsáidtear heicteár – – Limistéar faoi chrainn heicteár – – – ar a n-áirítear garráin ghearr-uainíochta heicteár – – Talamh eile (talamh ar a bhfuil foirgnimh, clóis feirme, bóithríní, linnte, cairéil, talamh neamhthorthúil, carraigeacha, etc.) heicteár – Beacáin, limistéar uiscithe, barra fuinnimh agus barra géinmhodhnaithe – – Beacáin heicteár – – Limistéar uiscithe – – – Limistéar iomlán inuiscithe heicteár – – – Limistéar iomlán saothraithe arna uisciú uair amháin ar a laghad sa 12 mhí roimhe sin heicteár – – Barra fuinnimh (chun bithbhreoslaí nó fuinneamh in-athnuaite eile a tháirgeadh) heicteár – – – díobh sin atá ina limistéar i leataobh heicteár – – Barra géinmhodhnaithe heicteár III. Beostoc – Equidae Cloigne – Bó-ainmhithe: – – Bó-ainmhithe, faoi bhun aon bhliain d’aois, fireann agus baineann Cloigne – – Bó-ainmhithe, aon bhliain d’aois ach níos óige ná dhá bhliain d’aois, fireann Cloigne – – Bó-ainmhithe, aon bhliain d’aois ach níos óige ná dhá bhliain d’aois, baineann Cloigne – – Bó-ainmhithe fireanna, dhá bhliain d’aois nó níos sine ná sin Cloigne – – Bodóga, dhá bhliain d’aois nó níos sine ná sin Cloigne – – Ba déiríochta Cloigne – – Ba eile Cloigne – Caoirigh agus gabhair: – – Caoirigh (gach aois) Cloigne – – – Baineannaigh phórúcháin Cloigne – – – Caoirigh eile Cloigne – – Gabhair (gach aois) Cloigne – – – Baineannaigh phórúcháin Cloigne – – – Gabhair eile Cloigne – Muca: – – Bainbh a bhfuil beomheáchan faoi 20 kg acu Cloigne – – Cránacha pórúcháin a bhfuil meáchan de 50 kg nó níos mó acu Cloigne – – Muca eile Cloigne – Éanlaith: – – Sicíní grísce Cloigne – – Cearca breith Cloigne – – Éanlaith eile: Cloigne – – – Turcaithe (1) Cloigne – – – Lachain (1) Cloigne – – – Géanna (1) Cloigne – – – Ostraisí (1) Cloigne – – – Éanlaith eile, nach luaitear in áit eile (1) Cloigne – Coiníní, baineannaigh phórúcháin Cloigne – Beacha Coirceoga – Beostoc nach luaitear in áit eile Tá/Níl IV. Innealra agus trealamh IV. (i) Innealra (1) – A bhaineann go heisiach leis an ngabháltas – – Tarracóirí faoi thiomáint ceithre roth, tarracóirí snámhaíochta, iompróirí uirlisí Líon – – Cartairí, meaisíní grafa, grafóga rothlacha agus lomairí mótair Líon – – Comhbhuainteoirí Líon – – Buainteoirí eile atá meicnithe go hiomlán Líon – Innealra arna úsáid ag roinnt gabháltas – – Tarracóirí faoi thiomáint ceithre roth, tarracóirí snámhaíochta, iompróirí uirlisí Tá/Níl – – Cartairí, meaisíní grafa, grafóga rothlacha agus lomairí mótair Tá/Níl – – Comhbhuainteoirí Tá/Níl – – Buainteoirí eile atá meicnithe go hiomlán Tá/Níl IV. (ii) Trealamh – Trealamh arna úsáid le haghaidh táirgeadh fuinnimh inathnuaite de réir an chineáil foinse fuinnimh – – An ghaoth Tá/Níl – – Bithmhais Tá/Níl – – – de sin, ar bithmheatán é Tá/Níl – – An ghrian Tá/Níl – – Hidrea–fhuinneamh Tá/Níl – – Cineálacha eile foinsí fuinnimh inathnuaite Tá/Níl V. Lucht saothair V. (i) Obair feirme ar an ngabháltas – An sealbhóir – – Inscne Fireann/Baineann – – Aois Bandaí aoise (2) – – Obair feirme ar an ngabháltas (seachas obair tí) AOB banda % 1 (3) – An bainisteoir – – Inscne Fireann/Baineann – – Aois Bandaí aoise – – Obair feirme ar an ngabháltas (seachas obair tí) AOB banda % 2 (4) – Oiliúint an bhainisteora – – Oiliúint thalmhaíochta an bhainisteora Cóid oiliúna (5) – – Gairmoiliúint a cuireadh ar an mbainisteoir le 12 mhí anuas (6) Tá/Níl – Baill de theaghlach an tsealbhóra aonair atá ag déanamh obair feirme don ghabháltas: fireann – – Obair feirme ar an ngabháltas (seachas obair tí) AOB banda % 2 – Baill de theaghlach an tsealbhóra aonair atá ag déanamh obair feirme don ghabháltas: baineann – – Obair feirme ar an ngabháltas (seachas obair tí) AOB banda % 2 – Saothar neamhtheaghlaigh arna fhostú go rialta: fireann – – Obair feirme ar an ngabháltas (seachas obair tí) AOB banda % 2 – Saothar neamhtheaghlaigh arna fhostú go rialta: baineann – – Obair feirme ar an ngabháltas (seachas obair tí) AOB banda % 2 – Saothar neamhtheaghlaigh arna fhostú go neamhrialta: fireann agus baineann Laethanta oibre lánaimseartha – Líon iomlán na laethanta oibre feirme lánaimseartha comhionanna i rith an 12 mhí roimh lá an tsuirbhé, nach n-áirítear faoi chatagóirí roimhe sin, arna ngabháil ar láimh ar an ngabháltas ag daoine nach bhfuil fostaithe go díreach ag an ngabháltas (e.g. fostaithe conraitheoirí) Laethanta oibre lánaimseartha V. (ii) Gníomhaíochtaí sochracha eile (obair neamhfheirme ar an ngabháltas agus obair lasmuigh den ghabháltas) – Gníomhaíochta sochracha eile an tsealbhóra atá ina bhainisteoir chomh maith: – – Mar chuid dá phríomhshlí bheatha nó dá príomhshlí bheatha Tá/Níl – – Mar chuid dá shlí bheatha choimhdeach nó dá slí bheatha choimhdeach Tá/Níl – – Má dhéantar gníomhaíochtaí sochracha eile – – – Gníomhaíochtaí a bhaineann go díreach leis an ngabháltas Tá/Níl – – – Gníomhaíochtaí nach mbaineann go díreach leis an ngabháltas Tá/Níl – Gníomhaíochtaí sochracha eile chéile an tsealbhóra aonair: – – Mar chuid dá phríomhshlí bheatha nó dá príomhshlí bheatha Tá/Níl – – Mar chuid dá shlí bheatha choimhdeach nó dá slí bheatha choimhdeach Tá/Níl – – Má dhéantar gníomhaíochtaí sochracha eile – – – Gníomhaíochtaí a bhaineann go díreach leis an ngabháltas Tá/Níl – – – Gníomhaíochtaí nach mbaineann go díreach leis an ngabháltas Tá/Níl – Gníomhaíochtaí sochracha eile de chuid bhall eile de theaghlach an tsealbhóra aonair: – – Mar chuid dá phríomhshlí bheatha nó dá príomhshlí bheatha Tá/Níl – – Mar chuid dá shlí bheatha choimhdeach nó dá slí bheatha choimhdeach Tá/Níl – – Má dhéantar gníomhaíochtaí sochracha eile – – – Gníomhaíochtaí a bhaineann go díreach leis an ngabháltas Tá/Níl – – – Gníomhaíochtaí nach mbaineann go díreach leis an ngabháltas Tá/Níl – Líon saothair neamhtheaghlaigh, a fhostaítear go díreach ar bhonn rialta agus a bhíonn i mbun gníomhaíochtaí sochracha eile a bhaineann go díreach leis an ngabháltas – – Mar chuid dá phríomhshlí bheatha nó dá príomhshlí bheatha Tá/Níl – – Mar chuid dá shlí bheatha choimhdeach nó dá slí bheatha choimhdeach Tá/Níl VI. Gníomhaíochtaí sochracha eile an ghabháltais (a bhaineann go díreach leis an ngabháltas) VI. (i) Liosta de na gníomhaíochtaí sochracha eile – Turasóireacht, cóiríocht agus gníomhaíochtaí fóillíochta Tá/Níl – Lámhcheardaíocht Tá/Níl – Próiseáil táirgí feirme Tá/Níl – Táirgeadh fuinnimh in-athnuaite Tá/Níl – Próiseáil adhmaid (e.g. sábhadóireacht) Tá/Níl – Dobharshaothrú Tá/Níl – Obair chonarthach (ag úsáid meáin táirgeachta an ghabháltais) Tá/Níl – – Talmhaíocht (le haghaidh gabháltas eile) Tá/Níl – – Neamhthalmhaíocht Tá/Níl – Foraoiseacht Tá/Níl – Eile Tá/Níl VI. (ii) Tábhacht gníomhaíochtaí sonracha eile a bhaineann go díreach leis an ngabháltas – Céatadán d’aschur críochnaitheach an ghabháltais Bandaí céatadáin (7) VII. Tacaíocht le haghaidh forbairt tuaithe – An tairbhe a bhain an gabháltas as ceann amháin de na bearta forbartha tuaithe a leanas i rith na dtrí bliana a chuaigh thart Tá/Níl – – Úsáid seirbhísí comhairliúcháin Tá/Níl – – Nuachóiriú gabháltas talmhaíochta Tá/Níl – – Luach a chur le táirgí talmhaíochta agus foraoiseachta Tá/Níl – – Caighdeán a shroich atá bunaithe ar reachtaíocht an Chomhphobail Tá/Níl – – Rannpháirtíocht feirmeoirí i scéimeanna cáilíochta bia Tá/Níl – – Íocaíochtaí Natura 2000 le haghaidh limistéir thalmhaíochta Tá/Níl – – Íocaíochtaí atá nasctha leis an Treoir Réime Uisce (8) Tá/Níl – – Íocaíochtaí agra-comhshaoil Tá/Níl – – – mar atá i réim na feirmeoireachta orgánaí Tá/Níl – – Íocaíochtaí leasa ainmhithe Tá/Níl – – Éagsúlú go gníomhaíochtaí neamhthalmhaíochta Tá/Níl – – Gníomhaíochtaí turasóireachta a spreagadh Tá/Níl (1) Ní chuirfear an méid seo ar fáil in 2010. (2) Bandaí aoise: (Ó aois fhágáil na scoile – 24 bliana), (25-34), (35-44), (45-54), (55-64), (65 agus níos sine). (3) Aonad Oibre Bliantúil (AWU) banda céatadáin 1: (0), (> 0-< 25), (≥ 25-< 50), (≥ 50-< 75), (≥ 75-< 100), (100). (4) Aonad Oibre Bliantúil (AWU) banda céatadáin 2: (> 0-< 25), (≥ 25-< 50), (≥ 50-< 75), (≥ 75-< 100), (100). (5) Cóid oiliúna: (taithí talmhaíochta phraiticiúil amháin), (oiliúint bhunúsach talmhaíochta), (oiliúint iomlán talmhaíochta). (6) Ní chuirfear an méid seo ar fáil in 2013. (7) Bandaí céadatáin: (≥ 0-≤ 10).(> 10-≤ 50).(> 50-< 100). (8) Treoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear réim do ghníomhaíocht Chomhphobail i réimse an bheartais uisce (IO L 327, 22.12.2000, lch. 1)

IARSCRÍBHINN IV CEANGLAIS BHEACHTAIS Ní foláir go mbeadh na suirbhéanna samplacha arna sonrú sa Rialachán seo ionadaíoch ó thaobh staidrimh de ar leibhéal réigiún NUTS 2 agus le haghaidh comhbhailiúchán náisiúnta limistéar mídheisiúil (1) i dtéarmaí chineál agus mhéid na ngabháltas talmhaíochta, i gcomhréir le Cinneadh 85/377/CEE ón gCoimisiún an 7 Meitheamh 1985 lena mbunaítear tíopeolaíocht Chomhphobail le haghaidh gabháltas talmhaíochta (2). Ina theannta sin, is gá leibhéil shonraithe bheachtais i ndáil le saintréithe barr agus beostoic na ngabháltas talmhaíochta. Tugtar na leibhéil bheachtais sin sna táblaí beachtais thíos agus beidh feidhm acu maidir le réigiúin NUTS 2 uile a bhfuil 10 000 gabháltas ar a laghad iontu. I gcás réigiúin NUTS 2 a bhfuil níos lú ná 10 000 gabháltas iontu, beidh feidhm ag na leibhéil bheachtais seo maidir leis an réigiún gaolmhar NUTS 1, ar choinníoll go bhfuil 1 000 gabháltas ar laghad sa réigiún gaolmhar NUTS 1. Maidir leis an suirbhé ar mhodhanna táirgeachta talmhaíochta, beidh na saintréithe ábhartha barr agus beostoc ar fáil ó thorthaí an tsuirbhé ar struchtúr feirmeacha 2010. Aicmí beachtais le haghaidh suirbhéanna ar struchtúr feirmeacha 2013 agus 2016: Saintréithe barr: — Gránaigh le haghaidh táirgeadh gráin (lena n-áirítear síol), ina bhfuil cruithneacht choiteann agus speilt, cruithneacht chrua, seagal, eorna, coirce, arbhar Indiach gráin, rís agus gránaigh eile le haghaidh táirgeadh gráin — Pulsanna triomaithe agus barra próitéine le haghaidh táirgeadh gráin (lena n-áirítear síolta agus meascáin de ghránaigh agus de phulsanna) — Prátaí (lena n-áirítear prátaí luatha agus prátaí síl) — Biatas siúcra (seachas síolta) — Barra olashíl lena n-áirítear ráib, ráib tornapa, lus na gréine, soighe, rós lín (líon ola) agus barra olashíl eile — Glasraí úrá, mealbhacáin agus sútha talún — Bláthanna agus plandaí ornáideacha (seachas plandlanna) — Plandaí a bhuaintear agus iad glas — Féaraigh agus móinéir, seachas féaraigh gharbha — Plandálacha torthaí agus caora — Plandálacha citris — Plandálacha ológ — Fíonghoirt Saintréithe Beostoic: — Ba déiríochta — Ba eile — Bó-ainmhithe eile — Cránacha pórúcháin — Muca eile — Caoirigh — Gabhair — Éanlaith Aicmí beachtais le haghaidh suirbhéanna samplacha arna ngabháil ar láimh mar chuid den suirbhé ar struchtúr feirmeacha 2010 agus den suirbhé ar mhodhanna táirgthe talmhaíochta Saintréithe barr: — Gránaigh le haghaidh táirgeadh gráin (lena n-áirítear síol), ina bhfuil cruithneacht choiteann agus speilt, cruithneacht chrua, seagal, eorna, coirce, arbhar Indiach gráin, rís agus gránaigh eile le haghaidh táirgeadh gráin — Prátaí (lena n-áirítear prátaí luatha agus prátaí síl) agus biatas siúcra (seachas síolta) — Barra olashíl lena n-áirítear ráib, ráib tornapa, lus na gréine, soighe, rós lín (líon ola) agus barra olashíl eile — Barra buana machaire lena n-áirítear torthaí, caora, plandálacha citris agus ológ, fíonghoirt, plandlanna agus barra buana machaire eile — Glasraí úra, mealbhacáin, sútha talún, bláthanna agus plandaí ornáideacha (seachas plandlanna) — Féar sealadach agus féarthalamh buan Saintréithe beostoic: — Bó-ainmhithe (gach aois) — Caoirigh agus gabhair (gach aois) — Muca — Éanlaith An tábla beachtais do réigiúin nuts 2 ina bhfuil 10 000 gabháltas talmhaíochta ar a laghad Catagóirí beachtais Suirbhéanna ar struchtúr feirmeacha 2013 agus 2016 Suirbhé ar Mhodhanna Táirgeachta Talmhaíochta Leitheadúlacht na saintréithe i réigiún NUTS 2 Earráid bhunúsach choibhneasta Leitheadúlacht na saintréithe i réigiún NUTS 2 Earráid bhunúsach choibhneasta Saintréithe bairr an ghabháltais talmhaíochta 7,5 % nó níos mó den limistéar talmhaíochta arna úsáid < 5 % 10 % nó níos mó den limistéar talmhaíochta arna úsáid < 10 % Saintréithe beostoic an ghabháltais talmhaíochta 7,5 % nó níos mó de na haonaid beostoic agus níos mó ná 5 % den sciar náisiúnta le haghaidh gach catagóire < 5 % 10 % nó níos móde na haonaid beostoic agus níos mó ná 5 % den sciar náisiúnta le haghaidh gach catagóire < 10 % An tábla beachtais do réigiúin nuts 2 a bhfuil níos lú ná 10 000 gabháltas talmhaíochta iontu Catagóirí beachtais Suirbhéanna ar struchtúr feirmeacha 2013 agus 2016 Suirbhé ar mhodhanna táirgeachta talmhaíochta Leitheadúlacht na saintréithe i réigiún gaolmhar NUTS 1 a bhfuil ar a laghad 1 000 gabháltas ann Earráid bhunúsach choibhneasta Leitheadúlacht na saintréithe i réigiún gaolmhar NUTS 1 a bhfuil ar a laghad 1 000 gabháltas ann Earráid bhunúsach choibhneasta Saintréithe bairr an ghabháltais talmhaíochta 7,5 % nó níos mó den limistéar talmhaíochta arna úsáid < 5 % 10 % nó níos mó den limistéar talmhaíochta arna úsáid < 10 % Saintréithe beostoic an ghabháltais talmhaíochta 7,5 % nó níos mó de na haonaid beostoic agus níos mó ná 5 % den sciar náisiúnta le haghaidh gach catagóire < 5 % 10 % nó níos mó de na haonaid beostoic agus níos mó ná 5 % den sciar náisiúnta le haghaidh gach catagóire < 10 % (1) Rialachán (CE) Uimh. 1257/1999 ón gComhairle an 17 Bealtaine 1999 maidir le tacaíocht le haghaidh forbairt tuaithe ón gCiste Eorpach um Threoraíocht agus Ráthaíocht Talmhaíochta (CETRT) (IO L 160, 26.6.1999, lch. 80). (2) IO L 220, 17.8.1985, lch. 1.